नरेन्द्रै ने अपने शैरै दा निकलिय़ै जलंधरै तोड़ी दे गली बजारें ते सड़के उप्पर, जिन्दगी दी जद्‌दो-जैहदै च ठेडे खंदे, ढौंदे-पौंदे ते चकोंदे लोकें गी दिक्खियै, खबरै किन्ना अमली तजरबा, किन्ना “अमली साहित्य” पल्लै बन्नी लेआ। इस आवारगी ने गोरकी ते शरतचंद्र आंगर नरेन्द्रै अन्दर बी इक सुलझे दे कहानीकारै दे संस्कारें दी साख राई छोड़ी ही। “धागे ते चट्टान” कहानी दे ‘राज’ दे मुंआ नरेन्द्र ने अखचै अपनी गै बारदात खोआ दी ऐ :